Ritratt: Partit Nazzjonalista .td_uid_2_61135dd4d1822_rand.td-a-rec-img{text-align:left}.td_uid_2_61135dd4d1822_rand.td-a-rec-img img{margin:0 auto 0 0} Read in English . Il-Kap tal-Partit Nazzjonalista Bernard Grech qal li l-Gvern għandu juri aktar ambizzjoni jekk verament irid jevita katastrofi fil-klima. It-tibdil fil-klima ilu emerġenza żmien twil, iżda dejjem intefa' taħt it-tapit.Ma' kull jum li jgħaddi bla ma nieħdu… Posted by Bernard Grech on Tuesday, August 10, 2021 "Waqt li l-Gvern Malti qed jaspira li jilħaq in-newtralità tal-karbonju sas-sena 2050, pajjiżi ferm ikbar minn Malta qed iħarsu lejn is-sena 2035," stqarr Grech. Huwa kkwota rapport tan-Nazzjonijiet Uniti li wissa li l-attività umana qed tbiddel il-klima b'mod allarmanti u li l-ħsara jaf tkun irriversibbli. Twissija ta' katastrofi, ħsara irreparabbli mit-tibdil fil-klima Grech ikkonferma li se jwaqqaf tim fi ħdan il-Partit Nazzjonalista biex jorganizza konferenza nazzjonali dwar it-tibdil fil-klima. Dan se jkun it-tieni tim maħtur minn Grech din il-ġimgħa wara li l -grupp #QattAktar inħoloq biex jaħdem mas-soċjetà ċivili fuq is-sejbiet tal-inkjesta pubblika dwar l-assassinju ta' Daphne Caruana Galizia. "Il-bidla fil-klima f'Malta trid tiġi ndirizzata bi pjan konkret" Ritratt: Partit Nazzjonalista F'konferenza stampa, kelliema tal-Partit Nazzjonalista stqarru li Malta, bħall-kumplament tad-dinja, ma tistax tkompli taħrab mill-isfida tal-bidla fil-klima. Il-kelliem ewlieni tal-Partit Nazzjonalista Peter Agius qal li l-pajjiż jeħtieġ pjan konkret u fit-tul biex il-pajjiż "ma jispiċċax kważi deżert". "Din hija materja ta' importanza nazzjonali li nħossu li qed tiġi traskurata minħabba li għandna gvern li jsibha diffiċli ferm li jħares fit-tul," stqarr Agius. It-tibdil fil-klima qed tolqot ukoll liż-żgħażagħ li jħossuhom frustrati li din il-problema mhux qed tingħata importanza f'Malta. Dan qalu l-President tal-MŻPN Gabriel Micallef li qal li se jgħaqqad lill-għaqdiet żgħażagħ kollha f'diskussjoni nazzjonali fuq kif il-pajjiż jista' jiġġieled kontra t-tibdil fil-klima. Intant, Robert Cutajar, il-Kelliem tal-Oppożizzjoni dwar l-Ambjent, qal li l-PN ħareġ b'diversi proposti dwar dan is-settur. "Sentejn ilu, il-Partit Nazzjonalista ressaq mozzjoni fil-Parlament dwar din l-emerġenza fil-klima sabiex fost oħrajn jinħatar Supretendent sabiex iħares is-settur ambjentali u jgħin sabiex jiġu indirizzati l-problemi li t-tibdil fil-klima qed iġib miegħu," kompla Cutajar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61135dd4d1ae2_rand.td-a-rec-img{text-align:left}.td_uid_3_61135dd4d1ae2_rand.td-a-rec-img img{margin:0 auto 0 0}